# Toimielinten palkitsemisraportti 2022

## Johdanto

Tämä palkitsemisraportti selostaa Kesla Oyj:n (”yhtiö”) viimeksi päättyneen tilikauden aikana toimielimilleen maksamat palkkiot. Kesla Oyj noudattaa listayhtiöiden hallinnointikoodia 2020. Vuoden 2022 palkitsemisraportti on hallituksen hyväksymä.

Hallituksen ja konsernijohtajan palkitsemista ohjaa konsernin palkitsemispolitiikka. Palkitsemispolitiikassa kuvataan yhtiön toimielinten palkitsemisen yleiset ohjeet, periaatteet ja päätöksentekoprosessit. Tilikaudella 2022 on noudatettu toimielinten palkitsemispolitiikkaa siitä poikkeamatta tai palkkioita takaisin perimättä. Toimielinten palkitsemispolitiikka esitellään yhtiökokoukselle vähintään neljän vuoden välein.

Palkitsemisen tavoitteena on kannustaa avainhenkilöitä yhtiön pitkän aikavälin taloudellisten tavoitteiden saavuttamiseen, kilpailukyvyn parantamiseen ja omistaja-arvon kasvattamiseen. Palkitsemisjärjestelyt toimivat myös ylimmän johdon sitouttamisen ja motivoinnin välineenä strategian ja lyhyen tähtäimen tavoitteiden saavuttamiseksi. Vuonna 2022 yhtiössä otettiin lyhyen aikavälin kannustinjärjestelmän (”STI”) lisäksi käyttöön pitkän aikavälin osakeperusteinen kannustinjärjestelmä (”LTI”). LTI:n ensimmäinen ansaintajakso on 2022–2024, ja siihen osallistuminen mahdollistettiin toimitusjohtajalle ja muille yhtiön avainhenkilöille.

Toimielinten palkkioiden kehitystä verrataan konsernin työntekijöiden palkkojen ja palkkioiden kehitykseen sekä konsernin keskeisimpiin taloudellisiin tavoitteisiin. Henkilöstön palkat ja palkkiot sisältää koko konsernin henkilöstölle maksetut palkat ja palkkiot vähennettynä hallituksen ja toimitusjohtajan palkkioilla. Henkilöstön keskipalkka on laskettu jakamalla henkilöstön palkat ja palkkiot tilikauden keskimääräisellä henkilöstömäärällä, jossa lomautukset ja muut palkattomat poissaolot on huomioitu.

Palkitsemisraportissa esitetyt palkka- ja palkkiotiedot ovat maksuperusteisia.

***Tuloskehitys ja palkitseminen***

Venäjän hyökkäyssodan vuoksi Venäjän kaupan täydellisestä loppumisesta sekä materiaalien saatavuusongelmista huolimatta konsernin liikevaihto säilyi edellisvuoden tasolla. Kustannusten nousu ja materiaalipuutteista johtuvat tuotannon häiriöt painoivat yhtiön liikevoiton negatiiviseksi.

Tilikaudella 2022 nettovelkaantuneisuus yli kaksinkertaistui 134 %:iin NOSTE-investointiohjelman ja käyttöpääoman vaatiman rahoituksen vuoksi. Käyttöpääomaa sitoutui vaihto-omaisuuteen Venäjän markkinan tuotteiden ja komponenttien hitaan kierron sekä tuotannon uudelleen ohjauksesta johtuvan komponenttivarauman vuoksi. Hintojen nousu korkean inflaation vaikutuksesta heikensivät yhtiön kannattavuutta ja omaa pääomaa, mikä vaikutti edelleen suhteellisen nettovelkaisuusasteen kasvuun.

Henkilöstön palkkojen kehityksen 2018–2022 trendi mukailee konsernin liikevoiton kehitystä. Henkilöstön palkat reagoivat konsernin heikon kannattavuuden vuosina kannattavuuden laskua hitaammin ja viiveellä.

Hallituspalkkiot ovat pysyneet samantasoisena vuosina 2018–2021. Hallituspalkkioita korotettiin vuonna 2022.

Yhtiön toimitusjohtajan Simo Saastamoisen kiinteä palkanosa on pysynyt saman vuosina 2018–2021. Kiinteää palkanosaa korotettiin vuonna 2022. Vuonna 2022 maksettu muuttuva palkanosa perustuu vuoden 2021 lyhyen aikavälin kannustinjärjestelmän toteumaan. Vuonna 2018 ja 2021 maksetut toimitusjohtajan muuttuvan palkanosat eivät ole suoraan johdettuja taloudellisista tavoitteista, vaan ovat erillispalkkioita strategian toteutumisesta. Vuonna 2022 Saastamoinen kuului LTI:n piiriin, mutta koska toimisuhde päättyi kesken ansaintajakson, tästä ei synny maksettavia palkkioita. Vuodelle 2022 on kirjattu varauma 216 tuhatta euroa, joka maksetaan vuonna 2023. Varauma perustuu toimisuhteen päättymisestä johtuvaan, Simo Saastamoisen toimitusjohtajasopimuksen mukaiseen irtisanomiskorvaukseen.

Loppuvuodesta toimitusjohtajaksi nimitetty Marko Pekkola ei ole tilivuoden 2022 STI:n eikä LTI:n ansaintajakson 2022–2024 piirissä.

|  |  |  |  |  |  |
| --- | --- | --- | --- | --- | --- |
| Palkitsemisen kehitys | 2018 | 2019 | 2020 | 2021 | 2022 |
| Hallituksen palkkiot, t€ | 97 | 99 | 99 | 105 | 119 |
| Hallitus palkkioiden kehitys | -2,0 % | 2,1 % | - % | 5,6 % | 13,5 % |
| TJ palkkio Simo Saastamoinen, t€ | 251 | 223 | 215 | 232 | 265 |
| TJ palkkio Simo Saastamoinen,  kiinteä palkan osa, t€ | 222 | 223 | 215 | 223 | 223 |
| TJ palkkio Simo Saastamoinen,  muuttuva palkan osa, t€ | 29 | - | - | 9 | 39 |
| TJ palkkioiden kehitys,  Simo Saastamoinen | 10,6 % | -11,0 % | -3,6 % | 7,8 % | 14,3 % |
| TJ palkkio Marko Pekkola |  |  |  |  | 26 |
| TJ palkkio Marko Pekkola, kiinteä palkan osa |  |  |  |  | 26 |
| Konsernin TJ palkkiot yhteensä, t€ | 251 | 223 | 215 | 232 | 291 |
| Henkilöstön palkat ja palkkiot, t€ | 9 464 | 10 030 | 9 096 | 10 000 | 10 274\* |
| Henkilöstön määrä km | 243 | 247 | 220 | 246 | 246 |
| Henkilöstön keskipalkka t€/hlö/vuosi\*\* | 38,9 | 40,6 | 41,3 | 40,6 | 41,8 |
| Henkilöstön palkkojen ja palkkioiden kehitys, muutos ed. vuoteen | 5,5 % | 4,3 % | 1,8 % | -1,7 % | 2,7 % |

\* Henkilöstön palkat ja palkkiot, t€ ilman TJ vaihdokseen liittyviä suoriteperusteisia kuluja

\*\* Henkilöstön keskipalkka ilman pakollisia sivukuluja

|  |  |  |  |  |  |
| --- | --- | --- | --- | --- | --- |
| Konsernin taloudellinen kehitys | 2018 | 2019 | 2020 | 2021 | 2022 |
| Liikevaihto, € | 45 064 | 47 352 | 39 647 | 45 472 | 45 863 |
| Liikevaihdon muutos | 5,5 % | 5,1 % | -16,5 % | 14,7 % | 0,9 % |
| Liikevoitto, € | 2 236 | 1 603 | 567 | 2 213 | -1 319 |
| Nettovelkaantumisaste | 85 % | 89 % | 60 % | 60 % | 134 % |

## Hallituksen palkkiot tilikaudella 2022

Nimitystoimikunnan ehdotuksen mukaisesti 8.3.2022 pidetty yhtiökokous päätti, että toimikaudella 2022 hallituksessa jatkoi Veli-Matti Kärkkäinen, Jouni Paajanen, Ritva Toivonen, Vesa Tuomi ja Ari Virtanen. Uutena jäsenenä hallitukseen valittiin Petri Saavalainen. Lisäksi yhtiökokous päätti hallituksen vuosipalkkioista nimitysvaliokunnan esityksen mukaisesti: hallituksen puheenjohtajan palkkio 35 000 euroa ja varapuheenjohtajan sekä kunkin hallituksen jäsenen palkkio 17 500 euroa. Järjestäytymiskokouksessaan 8.3.2022 hallitus valitsi keskuudestaan puheenjohtajaksi Vesa Tuomen ja varapuheenjohtajaksi Veli-Matti Kärkkäisen.

Hallituksen jäsenet eivät ole työsuhteessa yhtiöön eivätkä he siten kuulu työsuhteisten palkkiojärjestelmien piiriin. Hallitukselle ei makseta palkkioita osakkeina. Valiokunta- ja toimikuntatyöskentelyn palkkio sisältyy vuosipalkkioon. Kulukorvaukset maksetaan verotussäännösten ja toteutuneiden kustannusten pohjalta. Hallitus ei saa muita taloudellisia etuuksia.

|  |  |  |
| --- | --- | --- |
| Hallituksen palkkiot vuonna 2022, 1 000 € | kiinteä vuosipalkkio | maksutapa |
| Tuomi Vesa, pj. | 34,7 | rahana |
| Kärkkäinen Veli-Matti, vpj. | 17,3 | rahana |
| Paajanen Jouni | 17,3 | rahana |
| Toivonen Ritva | 17,3 | rahana |
| Saavalainen Petri | 14,6 | rahana |
| Virtanen Ari | 17,3 | rahana |
| **Hallituksen jäsenet, yhteensä** | **118,5** |  |

*Taulukon palkkiot ovat maksuperusteisia. Palkkioiden ero maksuperusteisen ja yhtiökokouksen päättämän suoritusperusteisten palkkioiden välillä johtuu hallituspalkkioiden palkanlaskentajaksosta.*

## Toimitusjohtajan palkitseminen tilikaudella 2022

Hallitus päättää toimitusjohtajan kannustinjärjestelmistä vuosittain. Yhtiöllä ei ole käytössä optiojärjestelmiä. Toimitusjohtajalla ei ole erillistä eläkesopimusta yhtiön puolesta. Toimitusjohtajalla on puhelinetu ja autoetu, jotka vastavat yhtiön ja verottajan yleistä käytäntöä.

Toimitusjohtajan irtisanoessa toimitusjohtajasopimuksen, sovelletaan kolmen kuukauden irtisanomisaikaa. Yhtiön irtisanoessa sopimuksen astuu irtisanominen välittömästi voimaan ilman erillistä irtisanomisaikaa. Yhtiön päättäessä sopimuksen toimitusjohtajalle maksetaan kuuden kuukauden rahapalkkaa vastaava rahasumma erokorvauksena.

Vuonna 2021 toimitusjohtajan palkka koostui kiinteästä kuukausipalkasta ja sen lisäksi maksettavasta muuttuvasta palkan osasta. Muuttuva palkitsemisen osa muodostui lyhyen aikavälin kannustinjärjestelmästä, jonka tavoitteena oli kannustaa saavuttamaan yhtiön vuoden 2021 tulostavoitteet.

***Toimitusjohtajan maksuperusteiset palkkiot vuonna 2022:***

Vuoden 2021 STI:n toteumaan perustuen toimitusjohtajalle maksettiin muuttuvaa palkanosuutta 39 tuhatta euroa vuonna 2022.

Toimitusjohtajan STI:n mukainen tulospalkkio on kokonaisuudessaan enintään 6 kuukauden rahapalkkaa vastaava rahamäärä kaikkien vuoden 2021 tavoitteiden ylittäessä ylärajan. Tulostavoitteet kattavat kasvun, kannattavuuden ja vakavaraisuuden tunnuslukuja. Tulostavoitteiden palkkio määräytyi yhtiön julkaiseman tilikauden 2021 IFRS tilinpäätöstietojen toteumien mukaan. Maksaminen edellytti, että henkilö on maksuhetkellä työsuhteessa yhtiöön.

Toimitusjohtajan vuoden 2021 kannustimien ansaintakriteerit, edistymä ja painotus:

|  |  |  |  |
| --- | --- | --- | --- |
| **Ansaintakriteeri** | **Painoarvo** | **Edistymä** | **Painotettu toteuma** |
| Liikevaihto | 20 % | 9 % | 2 % |
| Liikevoitto | 25 % | 68 % | 17 % |
| ROI % | 15 % | 13 % | 2 % |
| Nettovelkaantumisaste % | 10 % | 100 % | 10 % |
| Omavaraisuusaste % | 15 % | 22 % | 3 % |
| Tilinpäätöspäivän osakekurssi | 15 % | 19 % | 3 % |
| **Yhteensä** |  |  | **37 %** |

|  |  |  |  |
| --- | --- | --- | --- |
| Toimitusjohtaja Simo Saastamoisen maksuperusteiset palkat ja luontoisedut vuonna 2022, 1 000 € | Palkat ja palkkiot | jakautuminen % | maksutapa |
| Kiinteä palkanosuus | 226 | 85 % | rahana |
| Muuttuva palkanosuus | 39 | 15 % | rahana |
| Toimitusjohtajan palkat ja luontoisedut yhteensä | 265 | 100 % |  |

|  |  |  |  |
| --- | --- | --- | --- |
| Toimitusjohtaja Marko Pekkolan maksuperusteiset palkat ja luontoisedut vuonna 2022, 1 000 € | Palkat ja palkkiot | jakautuminen % | maksutapa |
| Kiinteä palkanosuus | 26 | 100 % | rahana |
| Toimitusjohtajan palkat ja luontoisedut yhteensä | 26 | 100 % |  |

***Toimitusjohtajan suoriteperusteiset kannustinohjelmat vuonna 2022:***

Vuonna 2022 toimitusjohtaja Saastamoinen kuului sekä STI:n, että LTI:n piiriin. Toimisuhteen päätyttyä kesken ansaintajaksojen, kannustinjärjestelmät eivät oikeuta palkkioihin.

Loppuvuodesta toimitusjohtajaksi nimitetty Marko Pekkola ei ole tilivuoden 2022 STI:n eikä LTI:n ansaintajakson 2022–2024 piirissä.